
TROSKAPSFORHOLD







	

	TORDENKLANEN




	LEDER

	ILDSTJERNE – rød hannkatt med flammefarget pels




	NESTLEDER

	BUSKEKLO – mørkebrun, stripete hannkatt med ravgule øyne
LÆRLING: BÆRPOTE




	MEDISINKATT

	LØVTJERN – lysebrun, stripete hunnkatt med ravgule øyne 
LÆRLING: BLÅSTRUPEPOTE




	KRIGERE

	(hann- og hunnkatter uten små kattunger)

EKORNFLUKT – mørkerød hunnkatt med grønne øyne

STØVPELS – mørkebrun, stripete hannkatt
LÆRLING: HASSELPOTE

SANDSTORM – lys, rød hunnkatt
LÆRLING: HONNINGLABB

SNØHALE – langhåret, hvit hannkatt
LÆRLING: KULLPOTE

SPRAGLEBASS – gyllenbrun, stripete hannkatt
LÆRLING: KRISTTORNPOTE

ENGHALE – hvit, skilpaddemønstret hunnkatt med ravgule øyne

TORNEKLO – gyllenbrun, stripete hannkatt
LÆRLING: VALMUELABB
LYSHJERTE – hvit hunnkatt med røde flekker

ASKEPELS – lys grå hannkatt med mørkere flekker og mørkeblå øyne
LÆRLING: LØVELABB


LANGBEIN – langbeint, svart hannkatt med brun mage og ravgule øyne
LÆRLING: MUSELABB

BEKK DER SMÅ FISKER SVØMMER (BEKK) – brun, stripete hunnkatt med grå øyne. Tidligere medlem av Det brusende vanns stamme

STORMPELS – mørkegrå hannkatt med ravgule øyne. Tidligere medlem av Elveklanen.

HVITVINGE – hvit hunnkatt med grønne øyne

BJØRKEFALL – lysebrun, stripete hannkatt

GRÅSTRIPE – langhåret, grå hannkatt





	LÆRLINGER

	(mer enn seks måner gamle, trener til å bli krigere)

BÆRPOTE – gulhvit hannkatt

HASSELPOTE – liten, grå og hvit hunnkatt

MUSELABB – grå og hvit hannkatt

KULLPOTE – grå, stripete hunnkatt

HONNINGLABB – lysebrun, stripete hunnkatt

VALMUELABB – skilpaddemønstret hunnkatt
LØVELABB – gyllen, stripete hannkatt med ravgule øyne

KRISTTORNPOTE – svart hunnkatt med grønne øyne

BLÅSTRUPEPOTE – grå, stripete hannkatt med blå øyne





	DRONNINGER

	(hunnkatter som er drektige eller ammende)

BREGNESKY – lysegrå hunnkatt med mørkere flekker og lysegrønne øyne. Mor til Støvpels’ kattunger: Ispus (hvit hunnkatt) og Revepus (rødbrun, stripete hannkatt).

TUSENFRYD – hunnkatt med lang, melkehvit pels. Fra hestestedet. Mor til Langbeins kattunger: Rosepus (gulbrun hunnkatt) og Paddepus (svart og hvit hannkatt.)

MILLE – sølvfarget, stripete hunnkatt med blå øyne. Tidligere kosekatt





	ELDRE

	(tidligere krigere og dronninger som har trukket seg tilbake)
LANGHALE – lys hannkatt med svarte striper. Trakk seg tidlig tilbake på grunn av dårlig syn

MUSEPELS – liten, gråbrun hunnkatt





	

	SKYGGEKLANEN




	LEDER

	SVARTSTJERNE – stor, hvit hannkatt med enorme kullsvarte poter




	NESTLEDER

	BRUNPELS – mørk, rødbrun hunnkatt




	MEDISINKATT

	LILLESKY – veldig liten, stripete hannkatt




	KRIGERE

	EIKEPELS – liten, brun hannkatt

ROGNKLO – rød hunnkatt

RØYKFOT – svart hannkatt

LÆRLING: UGLEPOTE

EFØYHALE – svart og hvit skilpaddemønstret hunnkatt

PADDEFOT – mørkebrun hannkatt





	DRONNINGER

	LÆRPELS – skilpaddemønstret hunnkatt med grønne øyne

SNØFUGL – helt hvit hunnkatt





	ELDRE

	BARHJERTE – mørkegrå hannkatt
LANGSTILK – langbeint, lysebrun, stripete hunnkatt





	

	VINDKLANEN




	LEDER

	HALVSTJERNE – brunstripete hannkatt




	NESTLEDER

	ASKEFOT – grå hunnkatt




	MEDISINKATT

	NATTFJES – brun hannkatt med kort hale
LÆRLING: FALKLABB





	KRIGERE

	FLENGEØRE – stripete hannkatt

KRÅKEFJÆR – mørkegrå, nesten svart hannkatt med blå øyne
LÆRLING: LYNGPOTE (lysebrun, stripete hunnkatt med blå øyne)

UGLEHÅR – lysebrun, stripete hannkatt

HVITHALE – liten, hvit hunnkatt
LÆRLING: BRISPOTE (svart hannkatt med ravgule øyne)

NATTSKY – svart hunnkatt

MÅRPELS – rød hannkatt med hvite poter

HAREHOPP – brun og hvit hannkatt






	DRONNINGER

	GULLHALE – veldig lys, hvit og grå katt med blå øyne. Mor til Tistelpus, Starrpus og Svalepus




	ELDRE

	MORGENBLOMST – skilpaddemønstret hunnkatt

SPINDELFOT – mørk, gråstripete hannkatt




	

	ELVEKLANEN




	LEDER

	LEOPARDSTJERNE – uvanlig flekkete, gyllen hunnkatt




	NESTLEDER

	TÅKEFOT – mørkegrå hunnkatt med blå øyne




	MEDISINKATT

	MØLLVINGE – vakker, gyllen og stripete hunnkatt med ravgule øyne
LÆRLING: PILPOTE





	KRIGERE

	SVARTKLO – gråsvart hannkatt

VÅNDTANN – liten, brun, stripete hannkatt
LÆRLING: KARPEPOTE

SIVHÅR – svart hannkatt

MOSEPELS – skilpaddemønstret hunnkatt
LÆRLING: STEINLABB

BØKPELS – lysebrun hannkatt

RINGHALE – mørkegrå, stripete hannkatt

GLITTERBLOMST – lysegrå hunnkatt

FLEKKNESE – flekkete, grå hunnkatt

SLAGHALE – rød og hvit hannkatt






	DRONNINGER

	GRÅTÅKE – lysegrå, stripete katt. Mor til Nysepus og Balsapus

ISVINGE – hvit katt med blå øyne. Mor til Billepus, Spisspus, Kronbladpus og Gresspus





	ELDRE

	TUNGFOT – kraftig, stripete hannkatt

SVALEHALE – mørkebrun, stripete hunnkatt

STEINBEKK – grå hannkatt






	

	DET BRUSENDE VANNS STAMME




	HELBREDER

	DE SPISSE STEINERS HVISKER STEINHVISKER) – brun, stripete hannkatt med blå øyne




	BYTTEJEGERE

	(hann- og hunnkatter med ansvar for å skaffe mat)

GRÅ HIMMEL FØR MORGENGRY (GRÅ) – blekgrå, stripete hannkatt

VINGESKYGGE OVER VANN (VINGESKYGGE) – grå og hvit hunnkatt

STORMSKY VED MORGENGRY (STORMSKY) – mørkegrå hannkatt




	GROTTEVAKTER

	(hann- og hunnkatter med ansvar for å beskytte grotten)

KLO FRA STUPENDE ØRN (KLO) – mørkebrun, stripete hannkatt

SPISS STEIN HVOR HEGRE SITTER (SPISS) – mørkegrå hannkatt

FUGL SOM SEILER PÅ VINDEN (FUGL) – grå, stripete hunnkatt (tidligere utstøtt)

KNATT DER ØRNER REDER (KNATT) – mørkegrå hannkatt (Bekks bror)

SMAL STI LANGS FOSS (SMAL) – mørkebrun, stripete hannkatt

NATT UTEN STJERNER (NATT) – svart hunnkatt

MOSE SOM GROR LANGS ELV (MOSE) – lysebrun hunnkatt




	KATTUNGEMØDRE

	(hunnkatter som venter eller ammer kattunger)

SKREMTE HEGRERS FLUKT (FLUKT) – brun, stripete hunnkatt

STUP FRA RØDBRUN HAUK (STUP) – mørkerød hunnkatt (har to eldre kattunger)




	BLIVENDE

	(stammelærlinger)

SKRIK FRA SINT UGLE (SKRIK) – svart hannkatt (byttejeger)

PLASK NÅR FISK HOPPER (PLASK) – lysebrun, stripete hunnkatt (byttejeger)

RULLESTEIN SOM RULLER FRA FJELL (STEIN) – grå hunnkatt (grottevakt)




	ELDRE

	(tidligere byttejegere og grottevakter som har trukket seg tilbake)

SKY MED STORM I MAGEN (SKY) – hvit hunnkatt

REGN SOM SLÅR MOT STEINER (REGN) – flekkete, brun hannkatt




	

	KATTER UTENFOR KLANENE




	
	STREKEN – stor, sølvfarget hannkatt med mørke striper og ravgule øyne

RYKK – tynn, lysebrun hannkatt med store, spisse ører

FLORA – mørkebrun og hvit hunnkatt med grønne øyne

SVING – ung skilpaddemønstret hunnkatt med hvite striper i ansiktet

KJEKKAS – eldre, lubben, stripete einstøing med grå snute

En særlig takk til Cherith Baldry

PROLOG

«BYTTETYVER! DETTE ER vårt territorium!» En grå hannkatt spyttet ordene ut. Nakkehårene hans strittet, og leppene var trukket bakover i et snerr. Han lot blikket gli over kattene på stien nedenfor seg. De hadde klørne ute og store, sultne øyne. En av dem hadde en kanin hengende slapt fra munnen. «Vårt territorium og vårt bytte.»

En sølvfarget, stripete hannkatt ga ham et spydig blikk. «Hvordan kan det være territoriet deres når det ikke fins grensemarkeringer? Byttedyrene her tilhører oss alle.»

«Det stemmer ikke, og det vet du.» En svart hunnkatt sto skulder til skulder med den grå hannkatten og pisket med halen. «Kom dere ut! Nå!» Fra munnviken la hun til, med lavere stemme: «Vi kan ikke slåss, Knatt. Husk hva som skjedde sist.»

«Jeg vet det, Natt», svarte den grå hannkatten. «Men hva skal vi ellers gjøre?»

På den andre siden av Knatt kom det en enorm, brun og stripete hannkatt byksende fram. Han hveste av sinne. «Ett potetrinn til, og vi river pelsen av dere!» gryntet han.

Knatt la haletippen på skulderen hans. «Ro deg ned, Klo», mjauet han. «Vi må prøve å komme fra dette med pelsen i behold.»

Flere katter rundet en sving på stien og stilte seg opp bak den sølvfargete, stripete hannkatten.

«Smal.» Knatt vinket til seg en liten, stripete hannkatt ved å vifte på ørene. «Skynd deg tilbake til grotten. Si at inntrengerne er tilbake.»

«Men –» Det var tydelig at Smal var lite lysten på å forlate vennene som allerede var i mindretall.

«Nå!» mjauet Knatt bryskt.

Smal snudde og løp oppover stien.

Solen var på vei ned. Steiner kastet lange skygger over den ujevne berggrunnen, som var farget rød som blod. I det fjerne hørtes brusende vann, og fra himmelen kom et skingrende haukeskrik.

«Hit, men ikke lenger», mjauet Knatt. «Snu og finn dere et annet sted å jakte.»

«Hvem kan tvinge oss til det?» snerret den sølvfargete, stripete katten.

«Det finner du fort ut om du blir igjen her», hveste Klo.

Patruljen til Knatt stilte seg opp ved siden av ham, så stien var blokkert. Men de andre kattene begynte å spre seg ut i vifteform og kravle opp på kampesteinene på hver side. Knatt la seg ned og spente alle muskler. Han var villig til å slåss hvis han måtte, til tross for det som skjedde sist.

«Stopp!»

En brun, stripete hannkatt akslet seg fram gjennom patruljen til Knatt og stilte seg foran inntrengerne. Selv om snuten hans var grå og aldrende, var musklene fortsatt smidige og sterke, og hodet var høyt hevet.

«Jeg er Steinhvisker, helbreder i Det brusende vanns stamme», kunngjorde han, så den hese stemmen hans ga gjenklang mot steinene. «Dette er vårt territorium, og dere er ikke velkomne.»

«Territorier tilhører bare katter som kan forsvare dem», svarte den sølvfargete, stripete katten.

«Husker du at vi jaget dere ut før det frosne vanns tid?» gryntet Steinhvisker. «Hvis dere ikke drar nå, gjør vi det samme om igjen.»

Den sølvfargete, stripete katten smalnet blikket. «Jaget oss? Det er ikke sånn jeg husker det.»

«Vi valgte å dra», la en brun og hvit hunnkatt til fra der hun lå oppe på en kampestein. «Vi fant et bedre sted å tilbringe løvbart, med flere byttedyr.»

«Og nå velger vi å komme tilbake.» Den stripete hannkatten kastet på halen. «Og vi lar oss ikke stoppe av et knippe skrøpelige, loppebefengte katter.» Han skjøv klørne fram og skrapte mot steinene.

«Det brusende vanns stamme har alltid bodd i fjellene», mjauet Steinhvisker. «Vi –»

Stemmen hans druknet i et rasende ul idet den brune og hvite hunnkatten kastet seg ned fra kampesteinen og satte klørne i skulderen til Natt. Den stripete hannkatten ga fra seg et fryktinngytende skrik og hev seg mot Knatt. Idet Knatt rullet rundt og klorte mot angriperen, ble luften fylt av kamphyl og skrål fra kjempende katter.

Fra himmelen over dem fulgte De evige jaktmarkers stamme rådville med på kampen.

